[image: Bilderesultat for Ottestad il][image: Bilderesultat for norges fotballforbund][image: RIL_logo.gif]Spillerutviklerinstruks

[bookmark: _GoBack]Spillerutvikler – Ottestad Fotball
Funksjonsbeskrivelse – ca. 10-15 % stilling (4,0 til 5,5 timer/uke)

Formål
Spillerutvikler skal bistår og veilede yngre jentespillere i alderen 13-16 år med å utvikle seg som spiller og nå sitt potensial. Dette skal gjennomføres med forankring i klubbens verdier og sportsplan.

Spillerutviklers ansvar
Spillerutvikleren har som ansvar å sørge for at forholdene for utvikling av den enkelte spiller er
tilstede. Spillerutvikleren har primært ansvar for å følge opp spillere i ungdomsfotballen f.o.m. J13-J16 år, herunder forstått som;

1. Spillere i alderstrinnet J13 og J14 år som er kvalifisert for sonelagstropper
2. Spillere i alderstrinnene J13-J16 år som er kvalifisert for sone- og kretslagstropper 
3. Enkeltspillere som spillerutvikler vurderer å inneha et sportslig nivå som kvalifiserer til å inngå i ordningen med tilbud om oppfølging og tilrettelegging utover ovennevnte i punkt 1 og 2

Ordningen er å forstå som et tilbud om oppfølging fra spillerutvikler og avtales i nærmere dialog med enkeltspilleren, hennes foresatte, hovedtrener for prestasjonsgruppa som spilleren har som sin hovedbase samt sportslig utvalg. Spillerutvikler skal ha faglig forankring i Landslagsskolen.

Arbeidsoppgaver
1. Ha en god og tett dialog med hovedtrenere for ungdomslagene J13, J14, J15, J17 samt Dame A-lag i klubben.
2. Overvære treninger etter behov for å kartlegge spillere og gi utvalgte spillere tilbakemeldinger/følge opp på utviklingsmål.
3. Overvære kamper etter behov for å kartlegge spillere og gi utvalgte spillere tilbakemeldinger/følge opp på utviklingsmål.
4. Være en rådgiver for utvalgte spillere og bistå i definering av utviklingsmål.
5. Ha god dialog med hovedtrenere for lag i ungdomsavdelingen J13-J16 som er i aldersgruppen for sone og krets og bistå i utvelgelse, hospitering og rådgivning. Hovedansvaret for nominering av spillere til sone- og kretslag innehas av hovedtrener for det enkelte lag som også skal «eie» spilleren og hennes totalhverdag.
6. Bistå med å tilrettelegge for at utvalgte spillerne får trene og matche seg på riktig nivå gjennom bl.a. hospiteringsordninger både i egen klubb (jente- og guttelag) og evt. eksterne klubber der dette anses som riktig mtp. tilpasning av trenings- og kamparena. Hovedtrenere har ansvaret for kommunikasjon med evt. eksterne klubber.
7. Gjennomføre fellesøkter på tvers av alderstrinn for spillere som har er nominert og senere kvalifisert seg til sone- og kretslagstropper eller som vurderes å trenge ekstra oppfølging på utviklingsmål. Fellesøktene kan med fordel kjøres med 2 og 2 alderstrinn, dette vurderes og besluttes av spillerutvikler. Anbefalt frekvens på dette utenfor sesong vil være hver 14. dag. I sesong gjennomføres fellesøktene etter behov, men hvor det tilstrebes å videreføre økter med jevnlig frekvens for å ha kontinuitet i utviklingsarbeidet. Fellesøktene skal være rollebasert og ha fokus på individuelle ferdigheter og utviklingsmål. Spillerutvikler vil ifm. gjennomføring av fellesøktene kunne ha behov for å ta med seg trenerassistent(-er), avhengig av treningsgruppas størrelse på de enkelte økter. 
8. Spillerutvikler har hovedansvar for å utarbeide fellesøktplaner og periodeplaner, samt avtale med hovedtrenere for de spillere som inngår i prestasjonsgruppa vedrørende evt. behov for deres bistand på enkeltøkter, jfr. ønsket om tilstrekkelig trenertetthet. Spillerutvikler har etter nærmere avtale med sportslig utvalg mulighet til å invitere gjestetrenere for å ha tilstrekkelig trenertetthet ved gjennomføring av fellesøkter.
9. Bistå hovedtrenere med innspill til gjennomføring av øvelser og fellesøktplaner der dette er hensiktsmessig.

Møtevirksomhet
1. Delta i relevante møter med sportslig utvalg
2. Delta i relevante møter med aktuelle lags trenergrupper
3. Delta i eksterne møter som omhandler spillerutvikler
4. Delta i relevante møter med trenerkoordinatorer

